KBANK ออกบริการวางแผนการลงทุน-ภาษี หลังลูกค้าตอบรับเพิ่มขึ้นมาก
&nbsp;&nbsp;&nbsp;น.ส.อุมาพันธุ์ เจริญยิ่ง ผู้อำนวยการฝ่ายวางแผนการเงินส่วนบุคคล ธนาคารกสิกรไทย (KBANK) เปิดเผยว่า จากการที่ธนาคารฯ ได้เปิดให้บริการวางแผนการเงินส่วนบุคคล K-WePlan มากว่า 2 ปี พบว่าลูกค้ามีความเข้าใจและตื่นตัวเรื่องการวางแผนการเงินมากขึ้น เนื่องจากช่วยให้ลูกค้ามีเป้าหมาย และแนวทางการจัดการด้านการเงินส่วนบุคคลได้ชัดเจนและเหมาะสมยิ่งขึ้น และในปี 52 มีผู้ใช้บริการที่ปรึกษาด้านวางแผนการเงินกว่า 20,000 คน สูงกว่ายอดใช้บริการปีที่ผ่านมาถึง 4 เท่า
15 ธ.ค. 2552

น.ส.อุมาพันธุ์ เจริญยิ่ง ผู้อำนวยการฝ่ายวางแผนการเงินส่วนบุคคล ธนาคารกสิกรไทย (KBANK) เปิดเผยว่า จากการที่ธนาคารฯ ได้เปิดให้บริการวางแผนการเงินส่วนบุคคล K-WePlan มากว่า 2 ปี พบว่าลูกค้ามีความเข้าใจและตื่นตัวเรื่องการวางแผนการเงินมากขึ้น เนื่องจากช่วยให้ลูกค้ามีเป้าหมาย และแนวทางการจัดการด้านการเงินส่วนบุคคลได้ชัดเจนและเหมาะสมยิ่งขึ้น และในปี 52 มีผู้ใช้บริการที่ปรึกษาด้านวางแผนการเงินกว่า 20,000 คน สูงกว่ายอดใช้บริการปีที่ผ่านมาถึง 4 เท่า
   น.ส.ลูกค้าให้ความสนใจเรื่องการใช้สิทธิประโยชน์ทางภาษี และการลงทุนมากขึ้น ธนาคารฯ จึงได้ออกบริการวางแผนการเงินใหม่อีก 2 แผน ได้แก่ การวางแผนภาษี (Tax Plan) เพื่อประหยัดภาษีผ่านการออมและลงทุน ไม่ว่าจะเป็นการลงทุนผ่านกองทุนรวมหุ้นระยะยาว (LTF) และ  และกองทุนรวมเพื่อการเลี้ยงชีพ (RMF) ที่มีนโยบายการลงทุนให้เลือกหลายแบบ หรือการออมผ่านการทำประกันชีวิต  
   นางสาวอุมาพันธุ์ กล่าวว่า ธนาคารให้บริการวางแผนการเงินแล้ว 3 แผน ได้แก่ แผนเพื่อการเกษียณอายุ (Retirement Plan) แผนเพื่อการศึกษาบุตร (Education Plan) และแผนเพื่อซื้อสินค้าต่าง ๆ (Lifestyle Purchase Plan) โดยลูกค้าส่วนใหญ่ที่มาใช้บริการจะเป็นผู้มีรายได้ระดับกลางหรือมีรายได้ต่อเดือนตั้งแต่ 30,000 – 70,000 บาท คิดเป็น 33 %     รองลงมาคือผู้มีระดับรายได้ต่อเดือนตั้งแต่ 100,000 บาทขึ้นไป คิดเป็น 21% และผู้มีรายได้ต่อเดือน 70,000 – 100,000 บาท คิดเป็น14 %  โดยลูกค้าให้ความสนใจวางแผนเพื่อการเกษียณอายุมากที่สุด รองลงมาได้แก่ การวางแผนเพื่อการศึกษาบุตร และวางแผนเพื่อซื้อสินค้า